SF fremfører i et nyt forslag ønske om et forbud mod dieselbiler inden for Ringgaden. Det skal ske inden 2025.

- Når dieselkøretøjerne kører igennem byen, medfølger der en kraftig stank af dieselos, sorte røgskyer fra udstødningen, og der udledes giftige gasser, som vi er nødt til at tage seriøse. Derfor må vi gøre noget, siger byrådsmedlem for SF i Aarhus, Jan Ravn Christensen, til TV2 ØSTJYLLAND.

Læs også SF vil have dieselbiler ud af Aarhus Midtby fra 2025

Den diskussion lod vi Facebookbrugerne på TV2 ØSTJYLLAND tage, og her var der, måske ikke overraskende, stor uenighed.

Jes Andersen mente, at debatten var forfriskende, men at der blev startet et forkert sted.

'Men start nu fra en ende af, med de gamle bundslidte Golf II og Berlingoer. De nye dieselbiler fourener jo ikke mere end en benzinbil gør’, skriver han.

Læs også Samsø-færgen må aflyse: Benzin fyldt på dieselmotor

Rene Ellekær indtog et andet synspunkt. Ifølge ham bliver bilisterne i Aarhus ikke ligefrem behandlet fantastisk.

'Aarhus skal til at passe på med, hvor meget de efterhånden generer trafikanterne', skriver han.

Du kan læse og deltage i debatten via Facebookopslaget herunder.